Min kæreste, vores datter på 15 måneder og jeg havde et skønt ophold i lejligheden. Rengøring, check-in og velkomst var helt i top, og lejlighedens stand og indretning stemmer fuldt overens med billederne.
Lejligheden er egnet til familier med små børn, da den ligger i et roligt og familievenligt område med mange legepladser og parker tæt på, ligesom der er mange hyggelige caféer og gode indkøbsmuligheder.
Vi fik lov til at låne rejseseng, højstol, babyservice og paraplyklapvogn under vores ophold, hvilket gjorde det let og bekvemt at have et lille barn i lejligheden.